La utilització d'ordinadors portàtils
Avui en dia l'ordinador portàtil és un equip molt habitual entre les persones treballadores que han de desplaçar-se sovint o tracten de conciliar la seva vida personal i laboral, per exemple, fent part de la seva feina a casa.
Els món laboral actual requereix que els treballadors i treballadores puguin donar respostes més ràpides en la seva tasca i això només es pot aconseguir amb l'ajut de les noves tecnologies.
Des d'aquest punt de vista, els ordinadors portàtils faciliten la feina, però també comporten uns riscos per a la salut que convé conèixer i prevenir
En comparació amb els ordinadors convencionals o de taula, els ordinadors portàtils suposen sovint l'addició de certs factors de risc, com:
Estar-se molt de temps assegut en una postura estàtica utilitzant l'ordinador portàtil fa que s'adoptin postures forçades, sobretot del tronc, el coll i les extremitats superiors.
Per reduir les postures forçades i la desviació articular:
Ajusta l'alçada de la cadira de manera que puguis mantenir els avantbraços flexionats fins a 90o i recolzats sobre la taula, sense enlairar les espatlles.
Si no hi ha taula, recolza l'ordinador sobre el maletí o un altre objecte similar.
Mantingues l'esquena correctament recolzada en el respatller de la cadira.
També has de mantenir recolzats els peus i les cames per facilitar el recolzament lumbar al seient i evitar compressions a les cames.
Col·loca el portàtil de manera que disposis d'espai per recolzar els canells.
Treballa amb els canells en posició neutra, és a dir, sense forçar lateralment o vertical.
Utilitza un reposacanells per eliminar tensions musculars i evita la flexió o extensió del canell.
Seu en posició frontal respecte de la pantalla.
En les tasques que requereixin alternar la visualització de la pantalla amb la lectura freqüent de documents impresos, recolza aquests documents en un suport entre el teclat i la pantalla (per exemple, en un faristol) o a la mateixa pantalla (amb una pinça o grapa) que permeti ubicar-los en els angles visuals -o de gir i/o flexió del coll- que no impliquin postures o moviments forçats.
Fes descansos freqüents amb exercicis físics posturals.
Resulten més eficaces les pauses curtes i freqüents (d'entre 5 i 8 minuts per cada hora, o hora i dos quarts), que les pauses llargues i espaiades.
Aquesta és una postura incorrecta, que pot originar dolors i lesions al coll i a l'esquena
Pots estirar de diverses maneres.
Aquests són els exercicis recomanats.
Un entorn amb una il·luminació o contrast inadequats origina enlluernaments i reflexos a la pantalla.
A més, per evitar aquests reflexos sovint s'adopten postures forçades i restringides.
Fes pauses breus però freqüents (de 20 segons cada 20 minuts aproximadament).
El badall i el parpelleig ajuden a mantenir els ulls lubricats.
Relaxa la vista mirant llocs allunyats, ja que el canvi d'enfocament ajuda a relaxar els músculs oculars.
El palpeig disminueix la tensió ocular, per això cobreix els ulls amb les mans i respira profundament.
L'usuari de l'ordinador adopta una postura forçada.
Tracta de col·locar la pantalla a una distància superior als 40 cm. respecte dels ulls.
Posa la pantalla a una altura tal que la puguis veure dins l'espai comprès entre la línia de visió horitzontal i la traçada a 60o sota la horitzontal.
És recomanable utilitzar equips amb pantalles de com a mínim 14 polsades.
Augmenta la mida -el cos- de la lletra que utilitzis per veure-la millor a la pantalla.
Posició correcta del treballador/a respecte a l'ordinador portàtil
Per fer front als riscos derivats dels entorns de treball inadequats en els quals sovint s'empren els ordinadors portàtils, cal tenir present que:
L'ordinador portàtil està dissenyat per fer tasques esporàdiques, no com a eina de treball habitual.
Utilitza sempre que sigui possible estacions d'acoblament que permeten utilitzar teclat i ratolí perifèrics.
La taula de treball ha de disposar de vores arrodonides, ha de ser poc reflectora –ni massa clara ni massa fosca- i ha de ser prou gran com per col·locar-hi els elements necessaris.
La zona del cos que suporta el pes del portàtil pateix una sobrecàrrega muscular.
Cal tenir en compte que entre ordinador portàtil, transformador, bateria, suports, documents, unitats de memòria, etc... el pes total pot superar els 4 quilos.
Les zones més afectades són l'espatlla, quan s'usa una bossa de tipus bandolera, les extremitats superiors si s'usa una maleta amb rodes i la part alta de l'esquena si s'usa una motxilla.
Utilitza preferentment una motxilla que redueix la pressió sobre els braços i distribueix les càrregues uniformement sobre el cos.
Quan carreguis el portàtil en una bossa de tipus bandolera, canvia periòdicament el braç amb els qual el transportes, de manera que el pes es reparteixi a banda i banda del cos. Si també es transporten maletes, cal equilibrar el pes d'ambdues parts.
Tria els equips del mercat que ofereixen el pes més reduït.
Utilitza bateries de llarga durada per evitar el transport de cables i transformadors o bé preveu la disponibilitat de transformadors compatibles amb el teu equip als centres de treball de destí.
Utilitza una motxilla amb preferència a una bossa bandolera
Aquesta obra està subjecta a una llicència de Reconeixement-NoComercial-SenseObraDerivada 3.0 No adaptada de Creative Commons.